У С Т А В

/Приет на Общо събрание на членовете на Народно читалище „Просвета- 1905“ на 29.08.1997г.; изм. с решение на Общо събрание от 02.03.2004г.; изм. с решение на Общо събрание от 17.05.2010г./

**ГЛАВА ПЪРВА**

**ОБЩИ ПОЛОЖЕНИЯ**

**Чл.1** Този устав е изготвен и актуализиран по смисъла на Закона за Народните читалища, обнародван в Държавен вестник бр. 89 от 22.10.1996г.; изм. бр. 95 от 21.10.1997г.; изм.бр.90 от 15.10.1999г.

**Чл.2 /1//Доп./** Народно читалище „Просвета-1905“ е юридическо лице с нестопанска цел.

**/2//Доп./** То е самостоятелно, независимо, самоуправляващо се българско културно-просветно сдружение на граждани, изградено на принципите на демократизма, доброволността и автономията. В неговата дейност може да участва всеки гражданин на Република България, без ограничения за пол, възраст, политически пристрастия, религиозно и етническо самосъзнание.

**/3/** Читалището може да се съюзява на местно, регионално и национално ниво за защита на своите интереси и за провеждане на съвместни инициативи.

**/4/ /Доп./** Народно читалище „Просвета-1905“ изпълнява и държавни културно-просветни задачи. То работи в тясно сътрудничество с учебни заведения, културни институти и обществени организации с аналогична сфера на дейност. Поддържа отношения на сътрудничество и координация с държавните органи и органите на местната власт.

**/5/ /Нова/ Народно читалище „Просвета-1905“ е със седалище гр. Аксаково, област Варна ул. „Георги Петлешев“37А и адрес на управление гр. Аксаково , обл. Варна ул. „Георги Петлешев“37А**

**Чл.2а /Нов/ Народно читалище „Просвета-1905“ се представлява от Председателя и Секретаря, заедно и поотделно.**

**ГЛАВА ВТОРА**

**ЦЕЛИ И ЗАДАЧИ**

**Чл. 3 /1/ /Доп./** Основните цели на Народно читалище „Просвета-1905 “са да:

1. Създава , опазва и разпространява духовни ценности;
2. Развива творческите способности на личността;
3. Съхранява и възражда обичаите на българския народ;
4. Приобщава гражданите към ценностите и постиженията на науката, изкуството и културата;
5. Формира у личността високи критерии към духовните и материални ценности;
6. Възпитава и утвърждава националното самосъзнание;
7. **Осигурява достъп до информация**;
8. **Развива и обогатява социалната и образователна дейност на населението**

/2//Доп./ За постигане на основните си цели, Народно читалище „Просвета - 1905“ осъществява следните основни дейности:

1. Поддържа и обогатява общодостъпна **библиотека, читалня, както създава и поддържа електронниинформационни мрежи**;
2. Организира и подпомага развитието на любителското художествено творчество;
3. Организира **школи, кръжоци, курсове, фото-,фоно- и видеотеки, кино и видеопоказ и младежки дейности;**
4. Организира концерти, празненства,чествания, изложби, спектакли и др.
5. Извършва проучвателска, събирателска и разпространителска дейност в областта на фолклора, етнографията , краеведството;
6. Създава и съхранява музейни сбирки;
7. **/Нов текст/Предоставя компютърни и интернет услуги.**
8. **/Доп./** Извършва и допълнителни **стопански** дейности, **свързани с предмета на основната му дейност, в съответствие с действащото законодателство, с цел подпомагане изпълнението на основните му функции. Народно читалище „Просвета -1905“ не разпределя печалба.**

**/3/ /Изм./ Читалището няма право да предоставя собствено или ползвано от него имущество възмездно или безвъзмездно;**

1. **За хазартни игри и нощни заведения;**
2. **За дейност на нерегистрирани по Закона за вероизповеданията религиозни общности и юридически лица с нестопанска цел на такива общности;**
3. **За постоянно ползване от политически партии и организации;**
4. **На Председателя, секретаря, членовете на настоятелството и проверителната комисия и членовете на техните семейства;**

**/4/ /Изм./ Народно читалище „Просвета-1905“ може да се сдружава за постигане на своите цели, за провеждане на съвместни дейности и инициативи при условията и по реда на Закона на народните читалища.**

**Чл. 4** Министърът на културата упражнява контрол върху дейността на читалището, в рамките и по начин определени със закон или друг нормативен акт.

**ГЛАВА ТРЕТА**

**ОРГАНИ НА УПРАВЛЕНИЕ И КОНТРОЛ**

**Чл.5** /1/ **/Доп./** Членовете на читалището са индивидуални, колективни и почетни.

/2/ Индивидуалните членове биват действителни и спомагателни.

1. Действителните членове са дееспособни лица,**навършили 18 години, които участват в дейността на читалището,**плащата редовно членски внос, могат да избират и да бъдат избирани в ръководните органи на читалището.
2. Действителните часове трябва:

* Да спазват устава;
* Да пазят и обогатяват читалищното имущество;
* Да участват в читалищната дейност.

1. Спомагателните членове са лица до 18 годишна възраст, нямат право да избират и да бъдат избирани, имат само съвещателен глас.

/3/ Колективните членове съдействат за осъществяването на основните цели на читалището, подпомагат дейността му, поддръжката и обогатяването на материално-техническата база.Имат право на един глас в общото събрание. Такива могат да бъдат:

* Професионални и стопански организации;
* Търговски дружества;
* Кооперации и сдружения;
* Културно-просветни и любителски клубове, творчески колективи и други.

/4/ Почетни членове могат да бъдат български или чужди граждани с изключителни за дейността на читалището заслуги. **Те се избират на Общо събрание с обикновено мнозинство по предложение на читалищно настоятелство.**

**Чл.6** Ръководни органи на читалището са:

* Общо събрание;
* Читалищно настоятелство;
* Проверителна комисия.

**Чл.7** /1/ Върховен орган на читалището е Общото събрание.

/2/ Общото събрание се състои от всички членове на читалището имащи право на глас.

/3/ /**Доп.**/ Редовно Общо събрание се свиква от Читалищното настоятелство **най-малко веднъж годишно,**а Отчетно-изборно **на всеки три години.** Извънредно Общо събрание може да бъде свикано по решение на настоятелството, по искане на Проверителната комисия или на една трета от членовете на читалището **имащи право на глас.**

**При отказ на настоятелството да свика извънредно Общо събрание, до 15 дни от постъпването на искането на проверителната комисия или една трета от членовете на читалището с право на клас могат да свикат общо събрание от свое име.**

/4/ **/Изм. и доп./** Събранието трябва да бъде обявено седем дни преди датата на провеждането му, **чрез покана,**която трябва да включва : дневен ред, дата, час, и място на провеждане и кой я свиква. **Тя трябва да бъде получена или връчена срещу подпис. В същия срок на вратата на читалището и на други общодостъпни места трябва да има залепена покана за събранието.**

/5/ **/Изм. и доп./** Общото събрание е законно, ако на него присъстват най-малко половината от имащите право на глас членове на читалището . При липса на кворум **събранието се отлага с един час. Тогава събранието е законно, ако на него присъстват не по-малко от една трета от членовете при редовно Общо събрание и не по-малко от половината плюс един от членовете при Извънредно Общо събрание.**

**Чл.8 /1/** Общото събрание има следните компетенции:

1. Изменя, допълва и утвърждава устава на читалището;
2. Избира и освобождава членове на Читалищното настоятелство, Проверителната комисия и Председателя на читалището;
3. Приема и освобождава членове на читалището по предложение на Читалищно настоятелство. Освобождаване се налага при системно нарушаване на устава и при незаплащане на от две членски вноски;
4. Приема бюджета на читалището;
5. Приема вътрешни актове , необходими за дейността му;
6. Приема годишния отчет на Читалищно настоятелство **в срок до 31 март на следващата година.**
7. **/изм./ Определя** основни насоки на дейността на читалището;
8. Отменя неправомерни решения на органите на читалището;
9. Определя размера на годишния членски внос;
10. /**изм**./ Взема решение за членуване и прекратяване на членство в **Читалищно сдружение.**
11. Взема решение за отнасяне до съда на незаконосъобразни действия ръководството или на отделни негови членове;
12. Взема решение за прекратяване на Читалището.

/2 / Решенията на Общото събрание са задължителни за другите органи на читалището.

/3/ Решенията по ал.1 , точка 1,3,8,12 се вземат с мнозинство най- малко две трети от всички членове на читалището, а по останалите точки на ал.1 с мнозинство повече от половината действителни членове на читалището.

**/4//Нова/ Две трети от членовете на Общото събрание на читалището могат да предвят иск пред Окръжен съд по седалището му за отмяна на решение на Общото събрание, ако то противоречи на закона или устава.**

/5 /**/Нова/ Искът се предявява в едномесечен срок от узнаването на решението, но не по-късно от една година от датата на вземане на решението.**

**Чл. 9** /1//**изм./ Изпълнителен** орган на читалището е настоятелството. То се избира съгл. Чл.8 , ал.1,т.2 за срок от три години. Състои се най-малко от трима членове , които не могат да бъдат в родствени връзки по права и сребрена линия до четвърта степен.

/2/ Читалищното настоятелство:

1. Свиква Общо събрание;
2. Подготвя и внася на Общо събрание Отчет за дейността на читалището и Проектобюджет;
3. Осигурява изпълнението на решенията на Общото събрание;
4. Утвърждава щата на читалището;
5. Назначава Секретаря на читалището и утвърждава длъжностната му характеристика;
6. Читалищното настоятелство взема решениея с мнозинство повече от половината си членове;
7. На заседания на Читалищното настоятелство чземат участие ръководителите на формации с право на съществен глас.

**Чл.10** /1//Доп./ Председателя на читалището е член на Читалищното настоятелство, избита се по ред на чл.8, ал.1,т.2 за срок от три години.

/2/ Председателят има следните компетенции:

1. Председателства читалището;
2. Сключва и прекратява трудовите договори със служителите , съобразно действащото законодателство, бюджета на читалището у на основание решение на настоятелството;
3. Председателства Общото събрание;
4. Свиква и ръководи заседания на Настоятелството;
5. Организира дейността на читалището съобразно Закона, Устава и решенията на Общото събрание;
6. Отчита дейността на читалището пред Настоятелството;
7. Ръководи текущата дейност на читалището;
8. **/нова/ Ежегодно, в сток до 10 ноември представя на кмета на Общината предложения за дейността на читалището през следващата година.**

/3/ Когато председателя не е щатно ръководно лице, той може да делегира права по някои точки от ал.2 на читалищния секретар, съобразявайки се с длъжностната му характеристика.

**Чл.11** /1//Доп./ Проверителната комисия се състои най-малко от трима члена, избира се съгласно чл.8, т.2 за срок от три години.

/2/ Членовете на проверителната комисия не могат да бъдат в трудово-правни отношения с читалището, да са роднини с членовете на Настоятелството, на **Председателя и Секретаря** по права линия, съпрузи, братя , сестри и роднини по сватство от първа степен.

/3/ Проверителната комисия контролира дейността на Читалищното настоятелства, Председателя, Секретаря и финансово отговорно лице по спазване на закона, устава, решенията на Общото събрание и финансовата дисциплина.

/4/ При констатация на нарушения, Проверителната комисия уведомява Общото събрание , а при съмнение за престъпление- органите на Прокуратурата.

**Чл.12** Лица, осъждани за лишаване от свобода за умишлени престъпления от общ характер, не могат да бъдат членове на **Проверителната комисия, Настоятелството и секретари.**

**ГЛАВА ЧЕТВЪРТА**

**ИМУЩЕСТВО И ФИНАНСИРАНЕ**

**Чл.13** Имуществото на Народно читалище „Просвета - 1905“ се състои от: право на безвъзмездно владеене , право на собственост и други вещни права, вземания, ценни книжа и други права и задължения.

**Чл.14** Читалището се финансира от:

1. Членски внос;
2. Такси от курсове, школи, кръжоци, клубове, концертни програми и спектакли;
3. Субсидия от държавния и Общинския бюджет;
4. Културно-просветна и информационна дейност;
5. Наеми от движимо и недвижимо имущество;
6. Дарения и завещания;
7. Други приходи.

**Чл.15** /1/ Годишният финансов отчет се приема от Общото събрание;

/2/Отчет за разходваните от бюджета средства се представя ежемесечно в Общинска администрация.

**ГЛАВА ПЕТА**

**ПРЕКРАТЯВАНЕ**

**Чл.16** /1/Народно читалище „Просвета-1905“ може да бъде прекратено по решение на Общото събрание, вписано в Регистъра на Окръжен съд.

/2/ То може да бъде прекратено и с ликвидация или по решение на Окръжен съд при следните условия:

1. Дейността му противоречи на Закона, Устава и добрите нрави;
2. Имуществото му не се използва по предназначение – според предмета на дейността, целите и задачите му;
3. На лице е трайна невъзможност то да развива дейност.

**ГЛАВА ШЕСТА**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§1. След приемане на този Устав и Решение на Общото събрание читалището ще бъде вписано в Регистъра на Окръжен съд, като юридическо лице с нестопанска цел.

§2. Народно читалище „Просвета - 1905“ запазва своето име с приемане на този Устав. **Тълкуването на този Устав извършва Общото събрание на читалището.**

§3. Печата на Народно читалище „Просвета “ е кръгъл. В периферията на окръжността е изписано името и седалището му, а в центъра е изобразена книга и годината на основаването му – 1905.

§4. Седалището на Народно читалище „Просвета – 1905“ е : ул. „Георги Петлешев“ № 37 А, гр. Аксаково, община Аксаково, Варненска област.

§5. **Измененията и допълненията на този устав са приети на Общота събрание на Народно читалище „Просвета - 1905“, проведено на 17.05.2010г. е гр.Аксаково, община Аксаково, област Варна и влизат в сила от 17.05.2010г.**